Coronavirus के एक्टिव मामले घटकर 3.89% बचे, लेकिन 24 घंटे में 402 लोगों की गई जान
स्वास्थ्य मंत्रालय के मुताबिक देश में अब कोरोना वायरस के कुल मामलों का आंकड़ा बढ़कर 9735850 तक पहुंच गया है हालांकि इस आंकड़े में 9215581 मामले ऐसे हैं जो पूरी तरह से ठीक हो चुके हैं
नई दिल्ली। कोरोना वायरस को लेकर केंद्रीय स्वास्थ्य मंत्रालय की तरफ से गुरुवार सुबह जो आंकड़े जारी हुए हैं उनके मुताबिक कोरोना के नए मामले भी पहले के मुकाबले कम आ रहे हैं और साथ में कोरोना के एक्टिव केस भी लगातार घट रहे हैं लेकिन कोरोना की वजह से होने वाली मौतें अभी भी चिंता का कारण बनी हुई हैं। स्वास्थ्य मंत्रालय के मुताबिक पिछले 24 घंटों के दौरान देशभर में कोरोना वायरस की वजह से 402 लोगों की मौत हो गई है और अबतक यह वायरस देशभर में कुल 141360 लोगों की मौत का कारण बन चुका है।हालांकि कोरोना के नए मामले पहले के मुकाबले घटने और कोरोना से ठीक होने वाले लोगों की संख्या लगातार बढ़ने की वजह से देश में कोरोना के एक्टिव केस लगातार कम हो रहे हैं। पिछले 24 घंटों के दौरान देशभर में एक्टिव मामलों में 4957 की कमी आई है और अब देश में 378909 एक्टिव कोरोना मामले बचे हैं जो कुल कोरोना मामलों का सिर्फ 3.89 प्रतिशत है।  स्वास्थ्य मंत्रालय के मुताबिक पिछले 24 घंटों के दौरान देशभर में कोरोना वायरस के 32080 नए मामले दर्ज किए गए हैं। स्वास्थ्य मंत्रालय के मुताबिक देश में अब कोरोना वायरस के कुल मामलों का आंकड़ा बढ़कर 9735850 तक पहुंच गया है हालांकि इस आंकड़े में 9215581 मामले ऐसे हैं जो पूरी तरह से ठीक हो चुके हैं।कोरोना मरीजों की पहचान के लिए सरकार की तरफ से टेस्टिंग को लगातार बढ़ाया जा रहा है। देशभर में रोजाना भारी संख्या में कोरोना टेस्ट हो रहे हैं। भारतीय आयुर्विज्ञान अनुसंधान परिषद (ICMR) के अनुसार मंगलवार को देशभर में 10.22 लाख से ज्यादा कोरोना टेस्ट हुए हैं और देश में कुल टेस्टिंग का आंकड़ा 14.98 करोड़ को पार कर गया है।वैश्विक स्तर पर कोरोना वायरस के मामलों की बात करें तो दुनियाभर में कुल मामलों का आंकड़ा बढ़कर 6.85 करोड़ के पार पहुंच गया है, अबतक दुनियाभर में कोरोना वायरस की वजह से 15.62 लाख से ज्यादा लोगों की मौत हो चुकी है। हालांकि पूरी दुनिया में 4.74 करोड़ से ज्यादा लोग कोरोना वायरस से ठीक भी हो चुके हैं। दुनियाभर में कोरोना वायरस के सबसे अधिक मामले अमेरिका में हैं जहां पर 1.55 करोड़ से ज्यादा केस सामने आ चुके हैं और 2.93 लाख से ज्यादा लोगों की जान जा चुकी है। इसके बाद भारत का स्थान है और भारत के बाद तीसरे नंबर पर ब्राजील है जहां पर 66.75 लाख मामले सामने आए हैं और 1.78 लाख से ज्यादा लोगों की जान गई है। चौथे नंबर पर रूस है जहां पर 25.15 लाख कोरोना मामले दर्ज किए जा चुके हैं और 44 हजार से ज्यादा लोगों की जान गई है। पांचवें नंबर पर फ्रांस है जहां पर 23.09 लाख मामले आ चुके हैं और 56 हजार से ज्यादा की जान गई है।